OzLabs/hebrew-wiki-articles huggingface dataset:
הוראסיו קופולה

בואנוס איירס, 1936
נוקטורנו בואנוס איירס, 1936
הוראסיו קופולה (בספרדית: Horacio Coppola; 31 ביולי 1906 – 18 ביוני 2012) היה צלם וקולנוען ארגנטינאי,<ref></ref> ובעלה של הצלמת היהודייה גרטה שטרן.

== ביוגרפיה ==
קופולה נולד בבואנוס איירס, הצעיר מבין עשרה ילדים. הוריו, מהגרים איטלקים, היו במצב כלכלי טוב, והוא למד אמנות, מוזיקה, משפטים ושפות. הוא היה בערך בן 20 כשהחל לצלם.

הוא נישא לצלמת היהודייה גרטה שטרן אותה הכיר בגרמניה. ונולדו להם שני ילדים, סילביה, ובן, אנדרס. מאוחר יותר הם התגרשו. בשנת 1959 התחתן קופולה עם ראקל פלומק, פסנתרנית.

==קריירה==
קופולה אחראי על צילום התמונות שהופיעו במהדורה הראשונה של הביוגרפיה של המשורר הארגנטינאי אבריסטו קארייגו<ref></ref> מאת חורחה לואיס בורחס. הוא היה אחד מחלוצי הצלמים מארגנטינה ודמות מפתח במודרניזם. הוא למד בבית הספר הגרמני לעיצוב ואדריכלות באוהאוס במהלך שנות ה-30.<ref>Patrick, Rössler: bauhaus mädels. a tribute to pioneerin woman artists, Cologne 2019, p. 243.</ref>

הוא נסע לאירופה בשנות העשרים והשלושים של המאה העשרים. הוא צילם תמונות אמנותיות, שצולמו מזוויות מיוחדות ונחתכו בצורה מיוחדת.

בלונדון, צילם דיוקנאות של אמנים מפורסמים, ועבד על ספר על מוצגים ממסופוטמיה במוזיאון הלובר ובמוזיאון הבריטי. הוא ואשתו חזרו לארגנטינה בשנת 1936. באותה שנה הוא הוזמן לצלם את בואנוס איירס לרגל חגיגות ה-400 להיווסדה, והפיק תמונות של נופי רחוב ששהתאפיינו ברומנטיקה, בחיוניות ואף את הזוהמה של העיר הגדולה.

הוא זכה בתואר "יקיר העיר בואנוס איירס" ובגיל 100 הציג תערוכה רטרוספקטיבית במוזיאון מלבה בבואנוס איירס.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בואנוס איירס: אישים
קטגוריה:בוגרי באוהאוס
קטגוריה:ארגנטינאים
קטגוריה:צלמים
קטגוריה:ארגנטינאים שנולדו ב-1906
קטגוריה:ארגנטינאים שנפטרו ב-2012
ינוארי סוחודולסקי

ינוארי סוחודולסקי (בפולנית: January Suchodolski; 19 בספטמבר 1797 – 20 במרץ 1875) היה צייר וקצין צבא פולני, וחבר באקדמיה הקיסרית לאמנויות.

== ביוגרפיה ==
סוחודולסקי נולד בגרודנו והיה אחיו של ריינולד סוחודולסקי. בשנת 1810 הצטרף לחיל הצוערים של ורשה.<ref></ref> בשנת 1812 עמד על המשמר במלון אנג'לסקי בוורשה כאשר נפוליאון שהה שם בסתר, במהלך בריחתו ממוסקבה.<ref></ref> בשנת 1823 הוא הפך לסגנו של וינצ'נטי קרשינסקי, קצין לשעבר בצבא נפוליאון, שהיה באותה תקופה עם הגדוד המלכותי. דרך קשריו של קרשינסקי הוא קיבל גישה לגלריות האמנות של הארמון, וזכה לחשיפה לציורים צבאיים, במיוחד אלה של הוראס ורנה. הוא זכה גם לגישה למעגלים האמנותיים והאינטלקטואליים המובילים בפולין. בתקופה זו החל לצייר תמונות עם נושאים צבאיים, במיוחד קרבות ממרד קושיצ'יקו וממלחמות נפוליאון, כולל אלה שבהם היה מעורב קרשינסקי במהלך מלחמת חצי האי. הוא הכיר את אנטוני ברודובסקי והצליח בתחרות אמנות עם קומפוזיציה בשם "לקחת את דגלו של מוחמד בווינה" ו"מוות לאדיסלוס מוורנה".

בשנת 1830 ינוארי ואחיו השתתפו במרד נובמבר. ינוארי לחם בקרב הראשון בוואור, קרב אולשינקה גרוחובסקה וקרב איגאני. בזמנו הפנוי צייר את סצנות החיילים ועשה דיוקנאות של עמיתיו.<ref></ref>

בעקבות תבוסת ההתקוממות - בה נהרג אחיו - נסע לרומא שם הפך לתלמידו של הוראס ורנה בין השנים 1832 עד 1837. כאן הוא התחבר עם זיגמונט קרשינסקי, בנו של וינצ'נטי, יוליוש סלובצקי, יוהאן פרידריך אוברבק, פטר פון קורנליוס ולואי ליאופולד רוברט.

הוא חזר לוורשה בשנת 1837 ובמהרה הוצע לו להצטרף לאקדמיה הקיסרית לאמנויות יפות על ציורו "המצור על אכלציקה". הוא הוזמן לסנקט פטרבורג על ידי הצאר ניקולאי הראשון לצייר קרבות מפורסמים של הצבא הרוסי. לאחר שחזר לפולין, הוא נסע לפריז בשנת 1844. בשנת 1852 עבר לקרקוב.

בשנת 1860 הצטרף סוחודולסקי לוועדה של החברה לעידוד אמנויות יפות וסייע בהקמת המוזיאון לאמנויות יפות בוורשה.

ינוארי סוחודולסקי נפטר בבוימיי (ליד סידלצה) ב־20 במרץ 1875.

== גלריה ==
<gallery mode="packed" heights="250">
File:National Museum in Poznan - Przejście przez Berezynę.JPG| הנסיגה מברזינייה
File:La batalla de Tudela, por January Suchodolski.jpg|קרב טודלה
File:Chłopicki 1831.JPG|במרד נובמבר
File:Death of Poniatowski.jpg|מותו של הנסיך פוניטובסקי בקרב לייפציג
File:Battle for Palm Tree Hill.jpg| הקרב על גבעת הדקלים
File:January Suchodolski - Ochakiv siege.jpg|המצור על אוקחוב
</gallery>

== קישורים חיצוניים ==

== הערות שוליים ==

קטגוריה:ציירים פולנים
קטגוריה:אנשי צבא פולנים
קטגוריה:פולנים שנולדו ב-1797
קטגוריה:נפטרים ב-1875
האנה בריטלנד

האנה בריטלנד (באנגלית: Hannah Britland; נולדה ב-2 בפברואר 1990) היא שחקנית אנגלייה.

==ביוגרפיה==
בריטלנד נולדה בפרסטון שבלנקשייר. בשנת 2013 שיחקה בתפקיד צ'ארלי, חברתו של ג'יימס קוק (בגילומו של ג'ק אוקונל), בשני פרקים של הסדרה "סקינס". עוד הופיעה בעונה השלישית של הסדרה "בשר טרי" בתפקיד סאם, אישה צעירה שג'יי פי (ג'ק וייטהול) והווארד מקגרגור (גרג מקיו) נמשכים אליה.

עוד ב-2013 שיחקה בריטלנד בתפקיד קטן בסרט הקולנוע "Rush".

ב-2014 הופיעה בריטלנד באופרת הסבון האוסטרלית "קרוב רחוק".

==פילמוגרפיה==
===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| 2013
| Rush
| dir="ltr" | Rush
| דיילת של BOAC
|
|-
| 2016
|
| dir="ltr" | Between Two Worlds
| אנה
|
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2011
| עברייני על
| dir="ltr" | Misfits
| אמה
| סדרת טלוויזיה (פרק אחד)
|-
| 2012
| ורה
| dir="ltr" | Vera
| האנה ליסטר
| בפרק "Silent Voices"
|-
| 2012
| דוד שלו
| dir="ltr" | Uncle
| גוון
| פרק פיילוט
|-
| 2013
| סקינס
| dir="ltr" | Skins
| צ'ארלי
| סדרת טלוויזיה (2 פרקים)
|-
| 2013
|
| dir="ltr" | Big Bad World
| צ'אגר
| סדרת טלוויזיה (פרק אחד)
|-
| 2013
| בשר טרי
| dir="ltr" | Fresh Meat
| סאם
| סדרת טלוויזיה (7 פרקים)
|-
| 2013
| קרוב רחוק
| dir="ltr" | Home and Away
| לינדה סומרסט
| סדרת טלוויזיה (5 פרקים)
|-
| 2014
|
| dir="ltr" | Our World War
| ליזי
| מיני-סדרה
|-
| 2014–2018
| חולה אהבה
| dir="ltr" | Lovesick
| אביגיל
| סדרת טלוויזיה (15 פרקים)
|-
| 2015
|
| dir="ltr" | A Gert Lush Christmas
| ליסה
| סרט טלוויזיה
|-
| 2015
|
| dir="ltr" | Death in Paradise
| זואי מאקיי
| בפרק "Posing in Murder"
|-
| 2018
| חף מפשע
| dir="ltr" | Innocent
| מליסה וילסון
| מיני-סדרה
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:אנגליות שנולדו ב-1990
קטגוריה:אנגלים שנולדו ב-1990
יחסי גרנדה–רוסיה

שגרירות גרנדה במוסקבה
יחסי גרנדה–רוסיה הם היחסים הדיפלומטיים הרשמיים שבין גרנדה לבין הפדרציה הרוסית.

== סקירה כללית ==
היחסים הדיפלומטיים בין גרנדה לברית המועצות כוננו בשנת 1979. בשנת 1983 נותקו היחסים הדו-צדדיים על ידי המושל הכללי של גרנדה וכל ההסכמים הושעו.

היחסים הדיפלומטיים כוננו מחדש ב-17 בספטמבר 2002, עם חתימתם והחלפתם של אגרות דיפלומטיות בידי שר גרנדה לענייני חוץ. אלווין נמרוד ושר הפדרציה הרוסית מר איגור איבנוב. הטקס נערך במסגרת פגישת שרי החוץ CARICOM / רוסיה, שהתקיימה בניו יורק במהלך המושב ה-57 של העצרת הכללית של האו"ם.

גרנדה רואה בכינון מחדש של היחסים הדיפלומטיים עם הפדרציה הרוסית צעד חשוב בפיתוח קשרים קרובים וידידותיים העולים בקנה אחד עם מדיניות הממשלה ליצור קשרים הדוקים יותר עם מדינות שזיהתה כבעלות התכנסות אינטרסים. שיקום היחסים סולל את הדרך לפעילויות דיפלומטיות, כלכליות, תרבותיות ואחרות בין גרנדה לפדרציה הרוסית.

== נציגויות דיפלומטיות ==
* גרנדה מחזיקה ברוסיה שגרירות במוסקבה.
* רוסיה אינה מיוצגת בגרנדה לא בדרג השגרירות ולא בדרג הקונסוליה.

== קישורים חיצוניים ==

* [https://grenadaembassy.ru/grenada-russia/ יחסי גרנדה–רוסיה], באתר משרד החוץ הרוסי

== הערות שוליים ==
אריק מויאל (קצין)

אריק מויאל (נולד בשנת 1980) הוא קצין בצה"ל בדרגת אלוף-משנה. שימש מפקד חטיבת מנשה, קצין המבצעים של פיקוד הדרום ומפקד גדוד 931. משמש כמפקד המכללה לפיקוד טקטי מינואר 2024

== ביוגרפיה ==
מויאל נולד וגדל בבאר שבע. למד בישיבת אהל שלמה ובישיבת כרם ביבנה. התגייס לצה"ל בשנת 2000, שובץ בחטיבת הנח"ל והתקבל לפלס"ר נח"ל. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לפלס"ר ומונה למפקד צוות אוגוסט 2002. בהמשך שימש כמפקד פלוגה בחטיבה. לאחר מכן מונה למפקד פלס"ר נח"ל בין השנים 2008–2010. בהמשך שימש כמפקד מחזור בבא"ח נח"ל בין השנים 2013–2015. לאחר מכן מונה לקצין אג"ם של חטיבת הנח"ל בין השנים 2015–2016. בסיום תפקידו יצא ללימודים בפו"ם.

בשנת 2017 הועלה לדרגת סא"ל ומונה למפקד גדוד 931, ושימש בתפקיד עד מאי 2019. בשנת 2019 מונה לקצין המבצעים של פיקוד הדרום, תפקיד בו שירת עד שנת 2021. ב-17 באוגוסט 2021 הועלה לדרגת אל"ם ומונה למפקד חטיבת מנשה, ושימש בתפקיד בין היתר במבצע בית וגן. בתפקיד זה שירת עד 20 בספטמבר 2023.

ב-31 באוקטובר 2022 הוחלט על מינויו למפקד המכללה לפיקוד טקטי ולמפקד חטיבת החרמון.

== חיים אישיים ==
מויאל מתגורר בכפר תפוח, נשוי לאמונה ואב לשמונה. בעל תואר ראשון במתמטיקה ומדעי המחשב ותואר שני במנהל עסקים, שניהם מאוניברסיטת אריאל.

== קישורים חיצוניים ==

* 

== הערות שוליים ==

קטגוריה:מפקדי סיירת נח"ל
קטגוריה:מפקדי גדודים בחטיבת הנח"ל
קטגוריה:מפקדי חטיבת מנשה
קטגוריה:אלופי-משנה בצה"ל
קטגוריה:בוגרי ישיבת אהל שלמה
קטגוריה:בוגרי ישיבת כרם ביבנה
קטגוריה:בוגרי אוניברסיטת אריאל
קטגוריה:ישראלים שנולדו ב-1980
יחסי דומיניקה–רוסיה

יחסי דומיניקה–רוסיה הם היחסים הדיפלומטיים הרשמיים שבין דומיניקה לבין הפדרציה הרוסית.

== סקירה כללית ==
היחסים הדיפלומטיים בין המדינות כוננו ב-19 במאי 1995, ובשנת 2015 נחגגו 20 שנות יחסים דיפלומטיים בין המדינות. באפריל 2018 מינתה דומיניקה שגריר קבוע במוסקבה

== נציגויות דיפלומטיות ==
* דומיניקה מחזיקה ברוסיה שגרירות במוסקבה.
* רוסיה אינה מיוצגת בדומיניקה לא בדרג השגרירות ולא בדרג הקונסוליה.

==קישורים חיצוניים==

== הערות שוליים ==
הר גידינגס (אנטארקטיקה)

הר גידינגס (באנגלית: Mount Giddings) הוא הר בהרי סקוט, בארץ אנדרבי, במזרח אנטארקטיקה, שבאנטארקטיקה.

ההר ממוקם 13 קילומטרים דרום-מזרחית לפסגת דבנהאם.

גובהו של ההר 852 מטרים מעל פני הים; הר גידינגס הוא ההר ה-4,412 בגובהו באנטארקטיקה.

== היסטוריה ==
=== גילוי ומיפוי ההר ===

ההר מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956.

=== מקור השם ===

שמו של ההר ניתן לו על יד ועדת השמות האנטארקטיים של אוסטרליה.

ההר נקרא על שמו של ג'יי. אי. גידינגס (J.E. Giddings), שהיה טבח, בתחנת מוסון, בשנת 1961.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:5661 הר גידינגס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1357 הר גידינגס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5309&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר גידינגס] באתר הגאזט האנטארקטי המשווה SCAR של ממשלת אוסטרליה
* [https://i-weather.com/weather/giddings-mount/current-weather/location/?gid=6633830&language=english&country=antarctica מזג אוויר נוכחי מעודכן בהר גידינגס]
** [https://i-weather.com/weather/giddings-mount/7-days/list/?gid=6633830&language=english&country=antarctica תחזית מזג אוויר עדכנית ארוכת טווח עבור הר גידינגס]
** [https://i-weather.com/weather/giddings-mount/history/daily-history/?gid=6633830&station=24003&date=2020-12-16&language=english&country=antarctica נתוני מזג אוויר היסטוריים עבור הר גידינגס]

== הערות שוליים ==

גידינגס
יחסי האיטי–רוסיה

יחסי האיטי–רוסיה הם היחסים הדיפלומטיים הרשמיים שבין האיטי לבין הפדרציה הרוסית.

== סקירה כללית ==
היחסים הדיפלומטיים בין המדינות כוננו ב-2 ביוני 1996. ב-29 בספטמבר 2015 נחתמה בניו יורק אמנה דיפלומטית על ידי שרי החוץ של שתי המדינות, הכוללת שיתופי פעולה רחבים בתחומים רבים בתחום המסחר, הכלכלה, החברתית, הסביבתית, החינוכית, התרבותית, ההומניטרית, המדעית והספורט, כמו גם בתחום הבריאות ומניעת מצבי חירום ופעולות סיוע בחירום. החותמים מתחייבים לשתף פעולה במאבק נגד פשע מאורגן וטרור בינלאומי. בשנת 2019 בוטלה הדרישה בוויזה בין המדינות.

== נציגויות דיפלומטיות ==
* האיטי מיוצגת ברוסיה באמצעות שגרירותה בברלין, גרמניה.
* רוסיה מיוצגת בהאיטי באמצעות שגרירותה בקראקס, ונצואלה.

== קישורים חיצוניים ==

== הערות שוליים ==
בית הקברות היהודי של ראקושליגט

בית הקברות היהודי של ראקושליגט (בהונגרית: Rákosligeti izraelita temető) שימש מקום מנוחתם של יהודי ראקושליגט מאז 1909. בית הקברות לא בשימוש אחרי השואה, למעשה מאז 1947.

== מיקום ==
ראקושליגט היא כיום חלק של בירת הונגריה, בודפשט ונקראת רובע 17, הרובע המזרחי ביותר של העיר. תושביו קוראים לו בקיצור ליגט (שפירושו בהונגרית: פארק או גן). בין 1907 לבין 1949 היה ראקושליגט כפר גדול ועצמאי, לפני כן היה שייך לגבול של הכפר הגדול (אז) ראקושקרסטור. כיום זהו אזור עירוני פרברי-קט, הוא בנוי כמעט אך ורק מבתים צמודי קרקע עם גינות.

== היסטוריה ==
בית הקברות היהודי של ראקושליגט ברובע ה-17 ממוקם לאורך הרחבה של הקצה הצפוני של רחוב בארפאי (Bártfai utca), בקצהו של שדה חרוש. דרך ציבורית או מדרכה אינם מגיעים לאף צד של בית הקברות. חלקות הקרקע הסמוכות מגודרות במידה רבה ונמצאות בעיבוד חקלאי כזה או אחר או שהם אדמות בור מוזנחות, מה שמקשה מאוד על הנגישות לבית הקברות. יש רק בניין אחד בסביבתו, דירת האחראי והמטפל בבית הקברות שמתגורר שם ואחראי על המקום. בשל הטיפול שלו (המוגבל) עדיין ניתן להבחין במצבות.

== יהודים ==
בכפרי הסביבה לשעבר (שמות כולם מתחיל ב"ראקוש" שהוא נחל קטן שמתחיל באזור גדלה וזורם מערבה לכיוון הדנובה) היו שלושה בתי קברות ושלושה בתי כנסת שאינם קיימים היום. אין נתונים מדויקים אך הדבר מעיד על כמה עשרות ואולי אף מאות יהודים שחיו בכל אחד משלושת "כפרי ראקוש".

== קישורים חיצוניים ==
* [http://rakosliget.hu/html/zsido.html יהדות בראקושליגט, ההיסטוריה של בית הכנסת], באתר Rakosliget.hu
* [https://www.szombat.org/archivum/kulvarosi-idill "אידיליה בפרברים"], szombat.org, מאי 1994

קטגוריה:בודפשט: בתי קברות יהודיים
יחסי האיטי – הממלכה המאוחדת

הבניין בו שוכנת שגרירות האיטי בלונדון
יחסי האיטי–הממלכה המאוחדת הם היחסים הדיפלומטיים הרשמיים שבין האיטי לבין הממלכה המאוחדת.

== סקירה כללית ==
היחסים הדיפלומטיים בין המדינות כוננו בשנת 1859. לאחר רעידת האדמה בהאיטי בשנת 2010, ממשלת בריטניה הכפילה את המימון ההומניטארי שלה ל-6.2 מיליון ליש"ט, שהייתה לעזר חיוני במהלך המשבר.

== נציגויות דיפלומטיות ==
* האיטי מחזיקה בבריטניה שגרירות בלונדון.
* בריטניה מחזיקה בהאיטי שגרירות בפורט או פרינס.

==קישורים חיצוניים==

== הערות שוליים ==
ג'וש סוויקרד

ג'ושוע סוויקרד (באנגלית: Joshua Swickard; נולד ב-4 ביולי 1992) הוא דוגמן ושחקן אמריקאי.<ref></ref>

== ראשית חייו ==
סוויקרד נולד בקווינסי <small>(אנ')</small>, אילינוי, בנם של בוב, כומר בכיר בכנסייה המתודיסטית המאוחדת "סנט מת'יו" בבלוויל <small>(אנ')</small>, אילינוי, ושל ג'ינה, מורה לפיתוח קול. יש לו שלוש אחיות, אליסה קרלייל (שנשואה ויש לה בן בשם אליסטר), קליה ואליינה סוויקרד.

הוא למד בבית הספר התיכון גלנווד <small>(אנ')</small> ולאחר מכן למד במכללת דופייג' <small>(אנ')</small> שם למד חשבונאות במשך שנתיים.<ref></ref>הוא דגמן כשש שנים בשיקגו.<ref></ref>

== קריירה ==
סוויקרד החל את קריירת הדוגמנות שלו בשנת 2010, כשהופיע במגזין "Oh lala",<ref></ref> ושוב בשנת 2012.<ref></ref> בשנת 2013 הצטלם עבור המגזין "Q".<ref></ref> הוא מיוצג בסוכנות הדוגמנות "וילהלמינה" <small>(אנ')</small> בשיקגו.

הוא ערך את הופעת הבכורה שלו בשנת 2015 בתפקיד אורח בפרק של סדרת הטלוויזיה "קייסי אנדרקאבר". באותה שנה הוא שיחק בתפקיד חוזר בסדרת טלוויזיה "ליב ומאדי". 

בתחילת 2017 הוא לוהק לסרט בשם "Roped" לצד ספנסר נוויל. הוא הודיע על כך בחשבון האינסטגרם שלו בספטמבר. בסוף 2017 לוהק לאופרת הסבון "ג'נרל הוספיטל". הוא הופיע לראשונה בסדרה ב-21 בפברואר 2018.<ref></ref><ref></ref>

בשנת 2020 לוהק לתפקיד ראשי בסרט "חג מולד בקליפורניה" של נטפליקס. בשנת 2021 שיחק בסרט ההמשך "חג מולד בקליפורניה: אורות העיר".

== חיים אישיים ==
בדצמבר 2018 הודיע ג'וש על אירוסיו עם בת זוגו השחקנית לורן סוויקרד <small>(אנ')</small>.<ref>https://soaps.sheknows.com/general-hospital/news/532876/josh-swickard-announces-engagement-to-lorynn-york/</ref> הזוג התחתן ב-6 ביולי 2019.<ref></ref> באפריל 2021 נולדה בתם הראשונה; ב-26 בפברואר 2023, נולד בנם השני.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2020
|Roped
|קולטון
|
|-
|חג מולד בקליפורניה <small>(אנ')</small>
|ג'וזף
|גם מפיק-שותף
|-
|2021
|חג מולד בקליפורניה: אורות העיר <small>(אנ')</small>
|ג'וזף
|גם מפיק
|-
|2023
|Holiday in the Vineyards
|קרטר בולדווין
|
|}

=== טלוויזיה ===
{| class="wikitable plainrowheaders"
|+
! שנה
! סדרה
! תפקיד
! class="unsortable" | הערות
|-
| 2015–2016
| ליב ומאדי
| טוד סטטסון
| 4 פרקים
|-
| 2016
| קייסי אנדרקאבר
|שחקן כדורגל
| פרק: "Virtual Insanity"
|-
| 2018
| רוק בבית הספר
| רודריגו
| פרק: "Photograph"
|-
| 2018–הווה
| ג'נרל הוספיטל <small>(אנ')</small>
| הריסון צ'ייס
| 537 פרקים
|-
|2022
|חג הוליוודי
|כריסטופר
|סרט טלוויזיה של HBO Max
גם מפיק בפועל
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים שנולדו ב-1992
יחסי דומיניקה – הממלכה המאוחדת

הנציבות העליונה של דומיניקה בלונדון
יחסי דומיניקה–הממלכה המאוחדת הם היחסים הנוכחיים וההיסטוריים בין דומיניקה לבין הממלכה המאוחדת.

== סקירה כללית ==
צרפת הייתה המדינה האירופית הראשונה שהקימה באי יישובי קבע בשנת 1635, אך גם היא נאלצה לנטוש תוך זמן קצר. היא חידשה את ההתיישבות בהדרגה במהלך המאה ה-18, אך בסופו של דבר, במסגרת ההסכמים שנחתמו עם סיום מלחמת שבע השנים, עברה דומיניקה לידי בריטניה ב-1763.

הגעתם של הבריטים שינתה את הרכבו האתני של האי. הם החלו לגרש את הקאריבים לדרום אמריקה, והמחלות שהביאו עמם גרמו לתמותה אצל הילידים. במקביל, הביאו עמם הבריטים עבדים מאפריקה. ב-1831 הוענקו זכויות פוליטיות גם לשחורים (למעט עבדים), ולמשך זמן מה נשלטה האספה המחוקקת של דומיניקה בידי הרוב השחור. בלחץ בעלי האדמות האנגלים, נשחקו בהדרגה זכויותיהם של השחורים. ב-1871 עברה דומיניקה לניהול אדמיניסטרטיבי של איי וינדווארד, וב-1896 בוטל הממשל העצמי.

לאחר מלחמת העולם הראשונה גברה המודעות הפוליטית של תושבי האי, והממשל העצמי חזר בהדרגה. ב-1958 הצטרפה דומיניקה לפדרציה של איי הודו המערבית, ועם פירוקה ב-1962, הייתה למדינת חסות בריטית. ב-1967 הוקנתה לה האחריות המלאה על ענייני הפנים, וב-3 בנובמבר 1978, תאריך סמלי שנקבע על פי התאריך בו הגיע כריסטופר קולומבוס לאי, זכתה בעצמאות. מיד לאחר העצמאות כוננו שתי המדינות יחסים דיפלומטיים. כיום, שתי המדינות חברות מלאות בחבר העמים הבריטי.

== נציגויות דיפלומטיות ==
* דומיניקה מחזיקה בבריטניה נציבות עליונה בלונדון.
* בריטניה מיוצגת בדומיניקה באמצעות הנציבות העליונה בברבדוס.

==קישורים חיצוניים==

== הערות שוליים ==
Fotos y Recuerdos

Fotos y Recuerdos (בעברית: תמונות וזיכרונות) הוא הסינגל הרביעי והאחרון מתוך אלבומה הרביעי של סלינה, אשר יצא בינואר 1995 על ידי EMI לטין.

== רקע וסוגה ==
השיר הוא למעשה גרסת כיסוי לשיר "Back on the Chain Gang" של להקת הרוק הפריטנדרס כאשר ריקי ולה שהיה שותף לכתיבת השירים הקודמים של סלינה תרגם את השיר לספרדית והוא הופק מחדש על ידי אחיה ועל ידי בבו סילבט. מבחינה לירית השיר עוסק באישה בודדה שנזכרת בבן זוגה לשעבר על ידי תמונות שלו.

מבחינה מוזיקלית השיר הוא שיר רוק ספרדי עם מוזיקת האוס והשפעות של דאנס-פופ. השיר זכה לשבחים ממבקרי המוזיקה שטענו שגרסה זו אפילו טובה יותר מהגרסה המקורית של השיר.

== הצלחה ==
השיר הגיע למקום הראשון במצעד השירים הלטינים בארצות הברית שם שהה 7 שבועות ובכך הפך לשיר הרביעי שלה לעשות זאת. בנוסף הוא הגיע למקום הראשון במצעד השירים המקסיקניים האזוריים המושמעים ביותר ברדיו בארצות הברית והפך לשיר השני שלה לעשות זאת. בנוסף הוא היה לשיר הלטיני השני הכי מצליח באותה שנה בארצות הברית כאשר המקום הראשון היה שייך גם כן לה ונכון להיום הוא השיר הלטיני ה-20 המצליח ביותר בהיסטוריית המדינה. בעקבות יציאת השיר אמנים נוספים עשו לו גרסאות כיסוי משלהם.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה <small>(לטיני)</small>
|60,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 1994
קטגוריה:סינגלים מ-1995
קטגוריה:שירי סלינה
קטגוריה:שירים בספרדית
קטגוריה:שירים שנכתבו על ידי ריקי ולה
קטגוריה:שירים שהופקו על ידי א.ב. קינטנייה
קטגוריה:שירי דאנס-פופ
קטגוריה:שירי מוזיקת האוס
קטגוריה:סינגלים בהוצאת EMI לטין
360 (מספר)

360 (במילים: שלוש־מאות ושישים) הוא מספר טבעי העוקב ל-359 וקודם ל-361.

== במתמטיקה ==

* מעגל קסם שבו סכום המספרים בכל טור ובכל מעגל פנימי שווה ל-360 (באופן דומה ל[[ריבוע קסם), בנג'מין פרנקלין, המאה ה-19.]]המחלקים של 360 הם: 1, 2, 3, 4, 5, 6, 8, 9, 10, 12, 15, 18, 20, 24, 30, 36, 40, 45, 60, 72, 90, 120, 180 ו-360. כלומר, יש לו 24 מחלקים.

* 360 הוא מספר פריק במיוחד - הפירוק לגורמים שלו הוא <math>360=2^3\cdot3^2\cdot5</math>. בנוסף הוא גם אחד מ-7 המספרים היחידים שאין לאף מספר עד פי שניים ממנו יותר מחלקים ממנו (כלומר עד המספר 720 אין לאף מספר יותר מחלקים מ-360), ששת המספרים הנוספים שמקיימים את תנאי זה הם 1, 2, 6, 12, 60 ו-2520.
*360 הוא מספר פריק במיוחד עליון , מספר ענקי שופע , מספר בר-הרכבה ו-מספר חלק-5 .
*אחד המחלקים של 360 הוא המספר 72, שזה גם מספר המספרים ראשוניים שיש מתחת ל-360.
*סכום פונקציית אוילר של 34 המספרים הראשונים הוא 360. כלומר, <math>\sum_{k=1}^{34}\varphi(k) = 360</math>
*360 הוא המספר הקטן ביותר שמתחלק בכל המספרים מ-1 עד 10 לא כולל 7.
*360 הוא מספר מעשי - מספר שכל המספרים מתחתיו יכולים להירשם שסכום של המחלקים שלו.
*360 הוא מספר הרשאד, כלומר, הוא מתחלק בסכום הספרות שלו.
*360 הוא מספר שופע, כלומר, סכום המחלקים שלו גדול ממנו.
*360 הוא הסכום של שני המספרים הראשוניים התאומים 179 ו-181.
* בגאומטריה, במעגל ישנן 360 מעלות (בזוויות מרכזיות), זאת כיוון של-360 מחלקים רבים, ולכן ניתן לחלק את המעגל למספרים רבים בקלות באופן זה. לכן, 2π רדיאנים הם 360 מעלות.
* סכום הזוויות הפנימיות במרובע הוא תמיד 360°.
*360 הוא מספר דמוי משוכלל, כלומר, הוא שווה לסכום של חלק ממחלקיו.
*360 הוא המספר הכי קטן שסכום המחלקים שלו הוא ארבע-ספרתי (סכום המחלקים הוא 1170).
*360 הוא המספר הכי קטן שמכפלת כל המחלקים שלו היא הוא בחזקת 12.
*360 הוא המספר הקטן ביותר שמתפרק לגורמים ראשוניים בצורה <math>p^3q^2r</math>, המספר הבא הוא 504.
*360 יכול להיות מיוצג על ידי מכפלה של 4 מספרים עוקבים (360 = 3×4×5×6). המספר הקודם שמקיים את תנאי זה הוא 120, והמספר הבא הוא 840.

== בספורט ==

* המונח "360" בענפי ספורט כמו לוליינות, BMX וסקייטבורדינג בא לציין שהאתלט ביצע סיבוב של 360 מעלות באוויר.
* בבייסבול, הקפה אחת (run) היא בדיוק 360 רגל (כ-110 מטר)

== בתחומים אחרים ==

* שנה אחת היא כמעט 360 ימים, ולכן תרבויות עתיקות רבות קבעו את השנה להיות 360 ימים.
* המונח "360" מציין שמדובר בתמונה פנורמית או בעולם מציאות מדומה.
* "360" היה שמם של סדרת מחשבים שבנתה חברת IBM.
* "360" היה דגם גיטרה חשמלית מפורסם שיצרה חברת ריקנבאקר.
* בהיסטוריה המוסלמית, 360 היה מספר האלילים בתוך הכעבה, שהושמדו על ידי הנביא מוחמד.

==ראו גם==
* מעגל
* פאי
* מרובע

==קישורים חיצוניים==

קטגוריה:מספרים טבעיים
יחסי גרמניה–דומיניקה

יחסי גרמניה–דומיניקה הם היחסים הנוכחיים וההיסטוריים בין גרמניה לבין דומיניקה.

== סקירה כללית ==
היחסים הפוליטיים והכלכליים בין המדינות הם ידידותיים אך חלשים למדי. שיתוף הפעולה מתקיים בעיקר בצורה של שיתוף פעולה בפיתוח ופרויקטים תרבותיים וכן פעולות במסגרת האומות המאוחדות. הייצוא העיקרי של דומיניקה לגרמניה הוא תוצרת חקלאית. בנוסף, דומיניקה מקבלת הכנסות משמעותיות מגרמניה מתיירים גרמנים.

הסכם הגנה וקידום השקעות דו-צדדי קיים מאז 1986. הסכמי שיתוף פעולה וסחר אחרים קיימים במסגרת ההסכמים בין האיחוד האירופי לבין מדינות ה-ACP (אפריקה, הקריביים, האוקיינוס השקט) וכן בין מדינות אירופה ו-CARIFORUM (מדינות חברות ב-CARICOM בתוספת הרפובליקה הדומיניקנית). התפתחות נוספת של יחסי הסחר עם אירופה עוקבת מקרוב בדומיניקה ובאזור כולו על רקע המשא ומתן המתמשך של האיחוד האירופי על הסכם שותפות חדש עם מדינות אפריקה, האוקיינוס השקט והאיים הקריביים (הסכם פוסט-קוטונו).

== שיתוף פעולה בפיתוח ==
לדומיניקה יש קשרים עקיפים עם גרמניה באמצעות הסכמים גרמניים עם הקהילה הקריבית (CARICOM), שיתוף פעולה המתמקד בפיתוח כלכלי בר קיימא, קידום אנרגיה מתחדשת והתאמה לשינויי האקלים והגנת הדייג. בנוסף, גרמניה מעניקה סיוע באמצעות מיקרו-פרויקטים ואמצעי קידום בתחום הספורט. ארגוני הסיוע הבינלאומיים הפעילים בדומיניקה בעקבות אסון השיטפון שגרמה הסופה הטרופית אריקה באוגוסט 2015 כללו את הצלב האדום הגרמני ושיתוף פעולה לפיתוח גרמני (באמצעות מעורבותם בפרויקטים של CARICOM).

בספטמבר 2017, דומיניקה נהרסה על ידי הוריקן מריה, כאשר 90% מהבתים נהרסו או ניזוקו קשות. גרמניה העניקה סיוע הומניטרי מיידי לנפגעים. בנייה מחדש של האי עשויה לארוך שנים.

== קישורים חיצוניים ==
* [https://www.auswaertiges-amt.de/en/aussenpolitik/laenderinformationen/dominica-node/dominica/233282 יחסי גרמניה–דומיניקה], באתר משרד החוץ הגרמני

== הערות שוליים ==
יחסי גרמניה–האיטי

יחסי גרמניה–האיטי הם היחסים הנוכחיים וההיסטוריים בין גרמניה לבין האיטי.

== סקירה כללית ==

היחסים בין גרמניה להאיטי היו באופן מסורתי טובים, אך הם הפכו פחות אינטנסיביים כתוצאה מהמצב הפוליטי המסובך בהאיטי.

שתי המדינות ממשיכות לעבוד בשיתוף פעולה הדוק באו"ם ובגופים בינלאומיים אחרים. לדוגמה, שתי המדינות דוגלות ברפורמה במועצת הביטחון של האו"ם.

גרמניה תמכה בתהליך הדמוקרטיזציה בהאיטי במשך שנים רבות ותורמת לייצוב ופיתוח המדינה, גם בשיתוף פעולה עם ארגונים לא ממשלתיים גרמנים רבים הפעילים במדינה. בנוסף, גרמניה תורמת לפרויקטים בהאיטי דרך האיחוד האירופי, קרן הפיתוח האירופית ותקציב האומות המאוחדות.

== סיוע כלכלי ==
גרמניה סיפקה סיוע הומניטרי ניכר לסיוע ישירות לאנשים שנפגעו מאסונות הטבע בעשר השנים האחרונות, כמו רעידת האדמה בשנת 2010 והוריקן מתיו בשנת 2016. המשרד הפדרלי לשיתוף פעולה ופיתוח כלכלי העמיד מימון נוסף לתמיכה ואמצעי סיוע לאורך מספר שנים.

האיטי מרוויחה גם משיתוף הפעולה הגרמני בהקשר האזורי, המתמקד בעיקר בהגנה על משאבים וביטחון תזונתי באזור הגבול בין האיטי ל. מאז שנת 2010 הועמד לרשות שתי המדינות סך של כ-100 מיליון אירו.

== תרבות ==
אגודת התרבות הגרמנית-האיטית (האגודה Association Culturelle Haïtino-Allemande, ACHA) מציעה קורסים בשפה הגרמנית ומארגנת פעילויות תרבות. יתר על כן, גרמניה השתתפה בפסטיבל הג'אז הבינלאומי השנתי פורט או פרינס מדי שנה מאז השקתו.

== נציגויות דיפלומטיות ==
* גרמניה מחזיקה בהאיטי שגרירות בפורט או פרינס.
* האיטי מחזיקה בגרמניה שגרירות בברלין.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/dominica-node/dominica/233282 יחסי גרמניה–האיטי], באתר משרד החוץ הגרמני

== הערות שוליים ==
יחסי אוסטרליה–בוליביה

יחסי אוסטרליה–בוליביה הם היחסים הדיפלומטיים שבין הקהילייה של אוסטרליה לבין המדינה הרב-לאומית של בוליביה.

== סקירה כללית ==
אוסטרליה ובוליביה כוננו יחסים דיפלומטיים ב-10 באפריל 1975.

אוסטרליה ובוליביה חברות בארגון הסחר העולמי (WTO), האומות המאוחדות (האו"ם) וארגוני האו"ם, ומשתפות פעולה במיוחד בנושאים מקומיים.

== שיתוף פעולה בפיתוח ==
באמצעות תוכנית הסיוע הישיר, ממשלת אוסטרליה מעניקה תמיכה כספית למגוון פרויקטים בבוליביה.

בשנים 2019–2020 מימנה DAP את הפרויקט "הכירו אותנו" שהתמקד בייצור קולקציית חורף 2019/2020 לילדים מצמר האלפקות והלמות, שהוכן על ידי קבוצה של 30 שוזרות נשים מקומיות בלה פאס. נשים אלו מומחיות בטכניקות אריגה אך אין להן גישה לשווקים מתאימים למוצריהן.

עם עיצובים שסופקו על ידי נאנאי ובאמצעות פרויקט "הכירו אותנו" ייצרו האורגות 800 בגדים ששווקו בארצות הברית ובאירופה, דרך החנות המקוונת www.nanaykids.com. חלק מהרווח מושקע מחדש בעסק וחלק אחר מספק הכנסה ראויה לנשים שאין להן גישה למקורות תעסוקה אחרים.

בשנת 2019–2020, תוכנית שיתוף הפעולה האוסטרלית של NGO (ANCP) השקיעה יותר מ-43,000 דולר בהכשרת נשים ילידות צעירות בבוליביה במיומנויות קולינריות ועסקיות.

המועצה ליחסי אוסטרליה–אמריקה הלטינית (COALAR) מספקת מענקים על מנת לשפר את היחסים הכלכליים, הפוליטיים והחברתיים של אוסטרליה עם אמריקה הלטינית.

== יחסי סחר ==
בשנת 2019 סחר סחורות ושירותים של אוסטרליה עם בוליביה הסתכם ב-32 מיליון דולר. זה כלל יבוא של 27 מיליון דולר מבוליביה ויצוא של 6 מיליון דולר לבוליביה. הייצוא של אוסטרליה כלל בעיקר מכשירי מדידה וניתוח ומזון לבעלי חיים. היבוא מבוליביה כלל פירות, אגוזים, דגני בוקר וזרעי שמן.

עושר המשאבים של בוליביה הופך אותה ליעד פוטנציאלי עתידי להשקעות אוסטרליות בתחום הכריה. בבוליביה יש כמות משמעותית של עתודות הליתיום העולמיות, המשמשות בסוללות. הביקוש לליתיום צפוי לגדול. בוליביה עשירה גם במכרות כסף ועפרות ברזל. בשנת 2011, בבוליביה היו מאגרי גז טבעי מוכחים של מעל 9.9 טריליון רגל מעוקבת, העתודה החמישית בגודלה בדרום אמריקה, כמו גם 48 טריליון רגל מעוקב של עתודות גז פצלי הניתנות להחזרה.

מומחיות אוסטרלית יכולה גם להשלים את ענפי החקלאות של בוליביה, חינוך, ניהול משאבי מים ויערות ותיירות.

== נציגויות דיפלומטיות ==
* אוסטרליה מיוצגת בבוליביה באמצעות שגרירותה בלימה, פרו, ובנוסף מחזיקה קונסוליית כבוד בלה פאס.
* בוליביה מיוצגת באוסטרליה באמצעות שגרירותה באוטווה, קנדה, ובנוסף מחזיקה קונסוליית כבוד בסידני.

== קישורים חיצוניים ==

* [https://www.dfat.gov.au/geo/bolivia/Pages/bolivia-country-brief יחסי אוסטרליה–בוליביה], באתר משרד החוץ האוסטרלי

== הערות שוליים ==
נאמני מרכז שניידר

נאמני מרכז שניידר היא עמותת הידידים של מרכז שניידר לרפואת ילדים בישראל.

== היסטוריה ==
בשנת 1992 החלה לפעול עמותת ידידים שיזם פרופ׳ חיים דורון עוד לפני הקמת מרכז שניידר לרפואת ילדים בישראל.

הנשיאה הראשונה של העמותה הייתה אורה הרצוג, רעייתו של חיים הרצוג שכיהן באותו הזמן כנשיא מדינת ישראל.

בראשית דרכה, נקראה העמותה "המועצה הציבורית למען המרכז הרפואי לילדים בישראל". בהמשך, שינתה את שמה ונקראה "המועצה הציבורית למען מרכז שניידר לרפואת ילדים בישראל", ובשנת 2004 שינתה שוב את שמה לשם הנוכחי, "נאמני מרכז שניידר".

== פעילות העמותה ==
העמותה מסייעת במימון פרויקטים של בנייה, רכישת ציוד רפואי, מענקי מחקר ופרויקטים מיוחדים נוספים, שנועדו לשמור את בית החולים בקדמת הרפואה, מבחינה קלינית, מחקרית וטכנולוגית.

בנוסף, העמותה מסייעת לילדים חולים ומשפחותיהם, מממנת תרופות שאינן בסל התרופות, טיפולי שיניים לילדים מושתלים, תמיכה במשפחות בעת אשפוזים ממושכים ועוד.

תוכניות העבודה השנתיות של העמותה ומדיניות ייעוד התרומות מבוססות של תוכניות העבודה השנתיות של בית החולים ומתואמות עם הנהלת המוסד.

בעמותה חברים אנשי עסקים, אנשי ציבור וחברה כגון ישראל מקוב ומוטי זוננפלד; כולם מתנדבים וחלקם מלווים את פעילות העמותה מיום הקמתה.

=== אירועי התרמה ===
אירוע ההתרמה השנתי הוא גולת הכותרת של פעילות העמותה. זהו אירוע חברתי מרכזי שנערך מדי שנה במעמד פילנתרופים וסלבריטאים.

== לקריאה נוספת ==
* איתי בחור, הילדים של שניידר, אוגוסט 2016, איתי בכור הוצאה לאור

== קישורים חיצוניים ==
* 

* [https://www.guidestar.org.il/organization/580168987/ נאמני מרכז שניידר], באתר גיידסטאר

== הערות שוליים ==

קטגוריה:ארגוני עזרה בישראל
קטגוריה:ישראל: ארגוני בריאות ורפואה
קטגוריה:ישראל: עמותות
Personal

"Personal" הוא שיר של הזמר האנגלי HRVY. השיר יצא לאור כהורדה דיגיטלית ב-30 בנובמבר 2017 על ידי חברת התקליטים יוניברסל מיוזיק בתור הסינגל השלישי והאחרון של המיני-אלבום השני שלו, Talk to Ya. השיר הגיע בשיאו למקום 62 במצעד הסינגלים הבריטי. השיר נכתב על ידי בלייר דרילן, דני שאה, הארווי קנטוול, ג'ורדן תומאס ויוסטוס נזרייב.

== וידאו קליפ ==
הווידאו קליפ לשיר הועלה ב-30 בנובמבר 2017 לערוץ היוטיוב של הזמר.<ref></ref> בין היתר, מופיעה בו כוכבת הרשת לורן גריי.

== רשימת רצועות ==

== קרדיטים וצוות ==
הקרדיטים לקוחים מאתר טיידל.<ref></ref>
* סקיי אדמס – מפיק, נגן, קולות רקע, בס (קולי), מחיאות כפיים, גיטרה, קלידים, מיקסר, תכנות, צוות אולפן
* סלייר דרילן – הלחנה, כתיבה
* דני שאה – הלחנה, כתיבה, נגן, קולות רקע, גיטרה
* הארווי קנטוול – הלחנה, כתיבה, נגן, שירה
* ג'ורדן תומאס – הלחנה, כתיבה
* יוסטוס נזרייב – הלחנה, כתיבה
* דיק בית'ם – טכנאי מאסטרינג, צוות אולפן

== מיקומי שיא ==

== היסטוריית יציאות לאור ==
{| class="wikitable plainrowheaders"
!מדינה
!תאריך
!פורמט
!חברת תקליטים
|-
! scope="row" |הממלכה המאוחדת
|30 בנובמבר 2017
|הורדה דיגיטלית • הזרמת מוזיקה
|יוניברסל מיוזיק
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי Hrvy
קטגוריה:שירים באנגלית
קטגוריה:סינגלים בהוצאת וירג'ין EMI רקורדס
טיבור בנדק (שחקן תיאטרון)

טיבור בנדק (במקור בנדיקט, בהונגרית: Benedek Tibor; מישקולץ, 16 בספטמבר 1911 – בודפשט, 18 בספטמבר 1963), היה שחקן יהודי-הונגרי, מנחה קברט. בנו מיקלוש בנדק הוא שחקן גם הוא, נכדו טיבור בנדק (1972–2020), היה שלוש פעמים אלוף אולימפי בכדורמים.

==קורות חיים==
קבר טיבור בנדק ב[[בודפשט]]
טיבור בנדק נולד במשפחה יהודית. אביו עבד כסוכן נוסע מסחרי והתכוון שגם בנו יבחר בקריירה זו ולכן רשם אותו לבית הספר למסחר ברחוב קרטס בבודפשט, שם סיים טיבור בנדק את בחינות הבגרות שלו בשנת 1929. הוא החליט, בניגוד לרצון אביו, שהוא רוצה להיות שחקן ולכן המשיך את לימודיו למשחק ובשנת 1931 סיים את בית הספר הלאומי למשחק, שם היה תלמידו של ינה טרז'. האב קיבל את החלטת בנו, רק ביקש ממנו לשנות את שמו ואז טיבור אימץ את השם בנדק במקום בנדיקט (בנדק הוא הגרסה ההונגרית של בנדיקט=בנדיקטוס=ברוך). בין השנים 1931–1934 עבד כחבר להקה ב"תיאטרון ארשקאויוואר" (Érsekújvári Színház). לימים הופיע עם כמה להקות אזוריות ברחבי הונגריה ובשנת 1934 הפך לזמר ג'אז מאופר לשחור במועדון הלילה "אריזונה" בבודפשט. שם הכיר את אדוארד השמיני, מלך הממלכה המאוחדת שהיה אז הנסיך וויילס אדוארד, יורש העצר הזמין אותו ללונדון, אך בנדק לא קיבל את ההזמנה. בשנת 1938, כאשר החוקים אנטי-היהודיים נכנסו לתוקף (בתחילה החוק היהודי הראשון, אך במיוחד החוק היהודי השני) הוא נאלץ לעזוב את הבמה. לא ידוע כיצד עבר את השואה.

לאחר מלחמת העולם השנייה הפך לפקיד, אך משנת 1948 שוב היה שחקן. הוא שיחק לראשונה ב"וואריטה הקאמרי" ולאחר מכן בתיאטרון הקומדיה של בודפשט ומשנת 1951 בבמה העליזה, משנת 1956 בתיאטרון פטפי ובתיאטרון יוקאי, ומשנת 1960 עד מותו שוב בבמה העליזה. הוא קיבל בעיקר תפקידי אופי ומצא את ההצלחה האמיתית על בימת הקברט. תפקידו הבלתי נשכח ביותר הוא האזרח הקטן ובעל ההכרה, מר זַאצֶ'ק. כשחקן משכיל ורב-לשוני הוא היה גם מנחה קברט מצליח. בפחדו ממחלה, הוא סיים את חייו במו ידיו בגיל 52.

== תפקידי במה ==
* יון לוקה קאראג'אלה: המכתב האבוד – האזרח השיכור
* קלרה פהר: כתר הבריאה – פקיד
* אדמון רוסטאן: גוזל העיט – דיטריכשטיין
* אילף ופטרוב: 12 כיסאות – קבלן הלוויה
* פרנץ מולנר: אולימפיה – הנסיך אלברט

== סרטיו ==

== לקריאה נוספת ==
* לקסיקון ביוגרפי הונגרי (בודפשט, 1967)
* הלקסיקון הקטן לתיאטרון (בודפשט, 1969)
* [http://vmek.oszk.hu/02100/02139/html/sz02/384.html לקסיקון הונגרי לאמנות הבמה.]
* [https://web.archive.org/web/20070210063314/http://www.szineszkonyvtar.hu/contents/a-e/benedek.htm ביוגרפיה של טיבור בנדק]
* [https://web.archive.org/web/20060512094057/http://www.terasz.hu/premier/main.php?id=premier&page=cikk&cikk_id=5158 בעקבות הזמן האבוד]
* [https://web.archive.org/web/20051026141106/http://kincsestar.radio.hu/panoptikum/humor/benedek.php רדיו מקוון הונגרי]

== קישורים חיצוניים ==

קטגוריה:ניצולי השואה: הונגריה
קטגוריה:שחקני קולנוע וטלוויזיה יהודים הונגרים
קטגוריה:מתאבדים: אמנים
קטגוריה:שחקני תיאטרון יהודים הונגרים
קטגוריה:מישקולץ: אישים
קטגוריה:הונגרים שנולדו ב-1911
קטגוריה:הונגרים שנפטרו ב-1963
דושאן אנג'לקוביץ'

דושאן אנג'לקוביץ (בסרבית: Dušan Anđelković; נולד ב-15 ביוני 1982) הוא כדורגלן סרבי, ששיחק בעמדת הבלם.

דושאן אנג'לקוביץ' החל את דרכו בקבוצת סלוגה קרליובו ובעונת 2004/05 לראשונה שיחק בליגת העל הסרבית בקבוצת רדניצ'קי בלגרד. בינואר 2006 הוא עבר בהשאלה להכוכב האדום בלגרד בה שיחק בהגנה לצד מילאן מרטינוביץ'. בסיום העונה הוא נרכש והמשיך לשחק בקבוצה.

בסתיו 2008 הוא עבר תקופה קצרה לטורקיה וכבר בינואר 2009 חתם עם רוסטוב בה שיחק לצד בלם סרבי נוסף איבן ז'יבנוביץ'. בשנת 2011 קרסנודאר עלתה לליגת העל הרוסית בכדורגל ורכשה את אנג'לקוביץ' לחיזוק קו ההגנה.

בעונת 2015 דושאן אנג'לקוביץ' חזר לכוכב האדום ובשנת 2018 החליט לעזוב את הכדורגל המקצועי.

בשנת 2008 אנג'ל'קוביץ' הוזמן למשחק בודד של נבחרת סרביה בכדורגל.

==קישורים חיצוניים==

קטגוריה:כדורגלנים סרבים
קטגוריה:בלמי כדורגל סרבים
קטגוריה:כדורגלני הכוכב האדום בלגרד
קטגוריה:כדורגלני קרסנודאר
קטגוריה:כדורגלני רוסטוב
קטגוריה:כדורגלני נבחרת סרביה
קטגוריה:סרבים שנולדו ב-1982
ולריה טרנובסקה

ולריה טרנובסקה (בפולנית: Waleria Tarnowska; 9 בדצמבר 1782 – 23 בנובמבר 1849) הייתה פטרונית של אומנות וציירת פולנייה, ידועה בזכות מיניאטורות, דיוקנאות רבים וציורים דתיים.

== חיים אישיים ==
ולריה טרנובסקה הייתה בתם של ולריאן סטרוינובסקי ואלכסנדרה טרנובסקה.

וולריה התחנכה בבית על ידי מורים ממיטב האקדמיה בפולין, כמו הארכאולוג וההיסטוריון וורז'ניץ סורובייצקי, וכן דודה הירונים סטרוינובסקי, הבישוף והרקטור של אוניברסיטת וילנה.

ב־7 בספטמבר 1800 התחתנה עם יאן פליקס טרנובסקי, נלדו להם תשעה ילדים.

וולריה יצרה יחד עם בעלה יאן פליקס את אוסף הציורים, הרישומים, הפסלים, הספרים והעתיקות בדז'יקוב, שכלל ציורים של לורנצו לוטו, גורצ'ינו, גואידו רני, רמברנדט, אניבלה קראצ'י, סלבטור רוזה, האנס הולביין הבן, אנתוני ואן דייק, אנטון רפאל מנגס, ברניני, אנטוניו קנובה.

== קריירה ==
ולריה לראשונה למדה ציור במשך שלוש שנים בהורוצ'וב אצל קונסטנטינו וילאני והמיניאטור דה הופליז, ואחר כך אצל וינצנטי דה לסור 1800–1804 בדז'יקוב ו 1810 בוורשה. אצל המיניאטורית תרז מרון ובעלה, אנטוניו צ'רוביני ברומא, דומניקו דל פרטה, וכן פיליפו ג'אקומו רמונדיני. לאחר מכן היא למדה בפריז בשנים 1824–1826.

== ציורים ורישומים ==
ולריה הייתה ציירת מינאטורות היא ציירה דיוקנאות ונושאים דתיים. לעיתים קרובות היא חתמה על עבודותיה: "V. T. ”. המיניאטורות צוירו על שנהב, בדרך כלל עם צבעי מים, לפעמים עם גואש וצבעי מים או בגואש בלבד. ציוריה של ולריה הם לעיתים קרובות העתקים זעירים של ציורים של ציירים אחרים, ודיוקנאות של בני משפחה.<ref>Krzysztof Załęski „Waleria Tarnowska” in: „Artystki polskie. Katalog wystawy”, Muzeum Narodowe w Warszawie, Warsaw, 1991, pp. 344-345.</ref>

לפני מלחמת העולם השנייה, המיניאטורות, הציורים והרישומים של וולריה היו באוספים משפחתיים בטירת דז'יקוב, בחורזלוב, ברודניק נאד סאנם ובווישניובה (מעון משפחת מיצ'לסקי).

לאחר המלחמה, ניתן למצוא אותם באוספים במוזיאון הפולני, ברפרסוויל, במוזיאון הלאומי בוורשה וקרקוב, במוזיאון הטירה בפשצ'ינה ובספרייה היגלייאנית.

== גלריה ==
<gallery mode="packed" heights="180">
File:Zofia Zamoyska.jpg

File:Waleria Tarnowska (?) - Jan Bogdan Tarnowski.jpg

File:Waleria Tarnowska - Izabela z Flemingów Czartoryska.jpg

File:Waleria Tarnowska - Madonna w błękitnej chuście.jpg

File:Waleria Tarnowska ze Stroynowskich.jpg

File:Waleria Tarnowska.jpg
</gallery>

==קישורים חיצוניים==

== הערות שוליים ==

קטגוריה:ציירות פולניות
קטגוריה:ילידות 1782
קטגוריה:נפטרות ב-1849
דימה חטיב

דימה חטיב (בערבית: ديمة الخطيب) היא עיתונאית, משוררת ומתרגמת ילידת-סוריה. היא המנהלת של +AJ ,<ref></ref> שירות חדשות דיגיטלי עטור פרסים, באנגלית, ערבית וספרדית שהושק על ידי רשת המדיה ג'אזירה בסן פרנסיסקו, ארצות הברית. היא המנהלת הבכירה היחידה בקבוצת אל-ג'זירה ואחת ממנהיגות הנשים המעטות בתחום התקשורת הערבית.<ref></ref>

==ביוגרפיה==
חטיב נולדה בדמשק<ref></ref> לאם סורית ולאב פלסטיני. דימה חטיב דוברת שמונה שפות: ערבית, אנגלית, צרפתית, ספרדית, פורטוגזית, איטלקית, סינית, וגרמנית. היא הצטרפה לאל ג'זירה בשנת 1997 כמתמחה זוטרה בעיתונות מקוונת. חטיב התקדמה לתפקיד מפיקה, כתבת בסין ולאחר מכן לראש הלשכה באמריקה הלטינית. בשנים האחרונת היא פעילה בעיתונות המקוונת.

==קריירה==
חטיב סווגה בין הערבים המשפיעים ביותר ברשתות החברתיות.<ref></ref> היא זכתה להערכה במהלך המהפכות הערביות – האביב הערבי – על מתן עדכונים תכופים ופרשנויות על אירועים שהתרחשו וזאת באמצעות חשבון הטוויטר שלה.

דימה חטיב דיווחה ועדכנה במגוון נושאים, כולל מדיה חברתית, אמצעי תקשורת, אימהות, שירה, הרשות הפלסטינית ואחרים.

היא זכתה להכרה במהלך מלחמת עיראק, כמפיקת חדשות בזמן אמת בדוחה עבור ערוץ אל ג'זירה וכאשר התראיינה אצל וולף בליצר ולארי קינג .<ref></ref>

במהלך משימתה באמריקה הלטינית הייתה לה גישה בלעדית וצמודה לנשיא ונצואלה המנוח הוגו צ'אווס.<ref></ref> היא ראיינה מנהיגים ביניהם אבו מוראלס הבוליביאני ולואיז אינסיו דה סילבה הברזילאי.

בדיווחיה מרחבי אמריקה הדרומית ואמריקה המרכזית היא חשפה לעולם הערבי יבשות רחוקות אלו.

בתקופת שהותה בקראקס היא סיפקה מידע ושימשה כמקור לחדשות. דימה חטיב דיווחה על צ'אווס, שהיה ראש המדינה הראשון שגינה בחומרה את ישראל בגין הסכסוך בין ישראל ללבנון. הודעתו זו של צ'אווס הביאה לניתוק הקשר עם ישראל כעבור שנים. בדיווחיה חטיב דחתה את הטענות לפיה מועמר קדאפי נמלט לוונצואלה.<ref></ref>

טרם עבודתה באל ג'זירה, עבדה חטיב ברדיו השווייצרי הבינלאומי בברן, בארגון הבריאות העולמי בז'נבה, בעיתון א-ראי וברדיו קטר בצרפתית בדוחה.<ref></ref>

==קישורים חיצוניים==

* [http://www.ajplus.net/ AJ+ website]
* [http://dimakhatib.blogspot.com/ Personal blog]
* [https://www.middleeastmonitor.com/20150826-theres-no-place-for-me-which-means-i-can-live-anywhere-interview-with-journalist-turned-poet-dima-khatib/ בערוץ Middle East Monitor דימה חטיב מספרת על הזדהותה כפליטה וכפלסטינית]
* 

==הערות שוליים==

קטגוריה:עיתונאיות
קטגוריה:סגל אל-ג'זירה
קטגוריה:אנשי תקשורת סורים
קטגוריה:מגישי חדשות
קטגוריה:מגישות חדשות
קטגוריה:סופרות סוריות
קטגוריה:משוררות סוריות
קטגוריה:פלסטיניות שנולדו ב-1971
שמשון ויגודר

שמשון ויגודר (יליד תחילת שנות ה-50) היה חבר ארגון מצפן, מראשוני הפנתרים השחורים, ניסח את הכרוז הראשון של "הפנתרים" לקראת ההפגנה הראשונה. ויגודר הוא פסיכולוג בעל תואר דוקטור בפסיכולוגיה קלינית מ-California School of Professional Psychology (CSPP) בעיר ברקלי. ממייסדי מכון תל אביב לפסיכואנליזה בת זמננו.<ref></ref>

==ביוגרפיה==
ויגודר נולד בירושלים לדבורה (1914-2003), ילידת ארצות הברית שהתגיירה, הייתה שותפה פעילה למאבק האיגודים המקצועיים ולמאבק השחורים בארצות הברית ולד"ר ג'פרי ויגודר (1999-1922), ממשפחה אירית-יהודית, יליד לידס, אנגליה, שהתחנך באוניברסיטת אוקספורד, והיה עורך באנציקלופדיה העברית, ערך את אנציקלופדיה יודאיקה (ערך קודם את "אנציקלופדיה של היהדות", בשפה העברית, שראתה אור בהוצאת מסדה ב-1969).

===פעיל ב"מצפן"===
מגיל 16 היה חבר במצפן השתתף במאות פעילויות נגד הכיבוש וההתנחלויות.

===פעיל ב"פנתרים השחורים"===
בגיל 21 עבר לפנתרים השחורים עם אחיו מאיר. ב-1971 נעשה ניסיון ראשון של השמאל הקיצוני לגרור לשורותיו חלק מהמזרחים. שלושה סטודנטים פורשי קבוצת השמאל הרדיקלי "מצפן" חברו לצעירים מזרחים משכונת מוסררה הירושלמית, ובעזרת המרת רעיון "מלחמת המעמדות" המרקסיסטית ל"מלחמת העדות" האשכנזית-מזרחית, ביקשו ליצור עם צ’רלי ביטון, סעדיה מרציאנו וחבריהם ממוסררה מוקד הזדהות משותף המבוסס על שלילת הציונות. "דיברנו אתם על שמאל", כותב שמשון ויגודר, אחד משלושת הסטודנטים יוצאי מצפן, "על מאבקים אנטי-קולוניאליים, על דיכוי התרבות המזרחית, ועל האינטרס של התרבות השלטת לסכסך בין מזרחים לערבים".

לקראת ההפגנה הראשונה האחים ויגודר הלכו למשטרה כדי להשיג אישור להפגנה, המשטרה שלחה אותם לעירייה ובעירייה, ביקשו מצ'רלי ביטון את הרשימה של חברי הקבוצה וביקשו לדעת מה כל אחד רוצה. "הציעו להם דירות, מכוניות, רק שלא יעשו רעש". את האישור לאותה הפגנה הם לא קיבלו.

ויגודר ניסח את הכרוז הראשון של "הפנתרים" לקראת ההפגנה הראשונה, ויחד עם שלושה חברים נוספים ב"מצפן", יצא להפיץ את הכרוזים במוסררה. אולם מיד כשהחלו לתלות אותם על הקירות, נעצרו על ידי בלשי המשטרה. ויגודר מצביע על ההבדל ביחס כלפי שתי הקבוצות: "זה היה יוצא דופן. לא עשינו שום דבר לא חוקי. כשהיינו במצפן...לא היה מצב שזורקים סתם לבית סוהר לפני הפגנה. התייחסו אלינו כמו לפנתרים... אני לא זוכר בכל ההיסטוריה של מצפן שעצרו אותנו על הסתה".

הכרוז הראשון של "הפנתרים", שנוסח על ידי שמשון ויגודר, פורסם בגיליון "מצפן" מאפריל 1971. הכרוז נכתב בנוסח אמוציונלי ובשפת רחוב לא מהוקצעת, בניגוד לסגנונו של העיתון:.

===חיים מאוחרים===

לויגודר תואר ד"ר בפסיכולוגיה. עוסק בפסיכולוגיה קלינית.

==חיים אישיים==
ויגודר נשוי למיכל אביעד. הורים ל-2 ילדים

==לקריאה נוספת==
* [https://theory-and-criticism.vanleer.org.il/wp-content/uploads/woocommerce_uploads/2017/04/12-19.pdf תנועת מצפן - שמשון ויגודר]

==קישורים חיצוניים==
* [https://omny.fm/shows/kan-tarbut-specials/734704d2-8f03-4537-ae55-ac9100a62653 אל האור: הפנתרים השחורים של שמשון ויגודר] (כאן תרבות, תוכניות מיוחדות, 14 בדצמבר 2020, פודקאסט, מראיינת: מיה סלע)
* 
* [https://www.nli.org.il/he/books/NNL_ALEPH990032547560205171/NLI על אי היכולת לחלום תומאס אוגדן, מבוא: שמשון ויגודר]
* 

==הערות שוליים==

קטגוריה:חברי מצפן
קטגוריה:הפנתרים השחורים
קטגוריה:פעילי שמאל רדיקלי ישראלים
קטגוריה:פסיכולוגים ישראלים
קטגוריה:ישראלים שנולדו במאה ה-20
פרנצ'ישק טפה

פרנצ'ישק טפה (בפולנית: Franciszek Tepa; 17 בספטמבר 1829 – 23 בדצמבר 1889) היה צייר ריאליסטי פולני, שהתמחה בפורטרטים ובנושאים אוריינטליסטים.

במהלך המהפכות של שנת 1848, טפה היה מעורב פוליטית בתנועת העצמאות. הוא הפיק סדרת דיוקנאות של מנהיגי פולין של מרד נובמבר נגד חלוקת פולין. הוא נכלא כאסיר פוליטי בהיותו בבירת אוסטרו-הונגריה וינה.<ref name=":0"></ref>

== ביוגרפיה ==
אביו היה קונדיטור. את לימודיו האמנותיים החל ב"אקדמיה סטנובה" עם יאן מסקובסקי בין השנים 1842–1844, ואחר כך למד באקדמיה לאמנויות יפות בווינה בין השנים 1847–1848, שם למד אצל פרדיננד וולדמולר.

המשיך באקדמיה לאמנויות יפות, מינכן בין השנים 1849–1852, שם היה מורו וילהלם קאולבך. ובפריז בין השנים 1854 עד 1860, תחת הדרכתו של ארי שפר וליאון קוגניט<ref name=":1"></ref> בהיותו בווינה הוא השתתף במהפכות של 1848.
פרנצ'ישק טפה, דיוקן עצמי 1852

בשנת 1852, יחד עם אדם יוזף פוטוצקי והעיתונאי מאוריסי מאן (1814–1876), יצא טפה לטיול דרך יוון, מצרים וארץ ישראל והביא את הדוגמאות הראשונות לציירים האוריינטליסטים הפולנים.<ref name=":1" />

הוא גם הביא כמה עתיקות שהוצגו מאוחר יותר באוסולינאום.

עם שובו מפריז בשנת 1860, התיישב באופן קבוע בלבוב, שם הפיק עבודות על חיי העם והנופים המקומיים מטעם הרוזן ולדז'ימייז' דזידושקי, מייסד "מוזיאון המדינה להיסטוריה של הטבע".

במהלך תקופה זו הוצע לו תפקיד כפרופסור באקדמיה לאמנויות בקרקוב, אך הוא סירב בגלל רצונו להישאר בלבוב.<ref name=":0" />

הוא התמחה בפורטרטים, התפרסם בזכות המיניאטורות שצוירו על שנהב והעביר שיעורים.

רבות מיצירותיו נותרו בלבוב כאשר האזור עבר לשליטת אוקראינה לאחר מלחמת העולם השנייה.

== גלריה ==
<gallery mode="packed" heights="180">
File:Franciszek Tepa - Artur, Róża i Zofia Potoccy 1855.jpg | ילדי משפחת פוטוצי
File:Franciszek Tepa Aleksandrya 1852.jpg | ליד אלכסנדריה
File:Franciszek Tepa Gęsiarek z Podola 1873.jpg |נער מפודוליה
File:Fr tepa 94.jpg | במדבר
</gallery>

==קישורים חיצוניים==

* 

== הערות שוליים ==

קטגוריה:ציירים פולנים
קטגוריה:ילידי 1829
קטגוריה:פולנים שנפטרו ב-1889
פירמינקס

פירמינקס
פירמינקס (או פירמידה משולשת) הוא פאזל בצורת משולש פרמידה. החלקים מסודרים בתבנית פירמידה בכל צד של הפאזל. ניתן לסובב את השכבות ביחס לכל קודקוד, וניתן לסובב גם רק את הפינות. הוא תוכנן על ידי יואו מפרט בתחילת שנות ה-70.

בתחילת שנות ה-70 יואו מפרט התנסה בחיתוך פולי-ידרה לפרוסות סימטריות והצמדתן בגומיות לכדור מרכזי. חידות העץ שלו מסתיימות בסופו של דבר במגירה שנשכחה למחצה. רק כאשר שיגעון הקוביות של רוביק התחיל בתחילת שנות ה-80, הופר אותו הופרט לידי חברת צעצועים. למעלה מ-10 מיליון פירמינקס נמכרו עד חג המולד 1981, ו-90 מיליון בתוך 3 שנים.

הפירמינקס הוא טטרהדרון המחולק על ידי מישורים מקבילים לכל פנים. זה אומר שיש 4 חלקים ציריים, 6 חלקי קצה ו-4 טיפים. ניתן לסדר את הפירמינקס ל-75,582,720 עמדות אפשריות. זה נשמע הרבה בהשוואה לקוביית 2x2x2 שיש לה 3,674,160 מיקומים אפשריים. עם זאת, פתרון הפינות הוא טריוויאלי, והתעלמות ממצמצמת את האפשרויות ל-933,120 עמדות. בנוסף, החלקים האמצעיים ניתנים לסיבוב בקלות כך שצבעיהם יתיישרו זה עם זה, מה שמצמצם את הבעיה רק לשש חלקי הקצה עם 11,520 מיקומים אפשריים. זה הופך את הפירמינקס לאחד הפשוטים שבחידות המתפתלות.

== שיאים ==
שיא העולם בפתרון Pyraminx בזמן הקצר ביותר הוא 0.91 שניות, שנקבע על ידי דומיניק גורני הפולני ב־24 ביוני 2018 בתחרות מרוץ הקוביות Byczy 2018. הממוצע המהיר ביותר בעולם של חמישה פתרונות פירמינקס (למעט המהיר והאט ביותר) הוא 1.86 שניות, שנקבע על ידי טימון קולאסינסקי מפולין ב־6 באפריל 2019 ב-"Grudziądz Open 2019".

=== חמשת הפתרונות המובילים לפי פתרונות בודדים ===
{| class="wikitable"
!שם
!הפתרון המהיר ביותר
!תחרות
|-
|דומיניק גורני
|0.91 שניות
|מרוץ הקוביות Byczy 2018
|-
|רפאל ואריזאק
|0.97 שניות
|מרוץ קוביות סנטה קלאוס פולין 2019
|-
|טיימון קולאסינסקי
|0.98 שניות
|מרוץ הקוביות Byczy 2018
|-
|אדם ג'גלה
|1.04 שניות
|מרוץ קוביות סנטה קלאוס פולין 2019
|-
|ג'ון גיינור
|1.04 שניות
|מועדון הדלתא של מישיגן קובינג 2019
|}

=== 6 הפותרים המובילים לפי ממוצע של 5 פתרונות ===
{| class="wikitable"
!שם
!הממוצע המהיר ביותר
!תחרות
|-
|טימון קולסינסקי
|1.86 שניות
|Grudziądz Open 2019
|-
|לוק ואן לנינגהם
|1.88s
|Garrettsville G-Men Classic 2020
|-
|דרו בראדס
|2.04 שניות
|אליפות העולם 2017
|-
|ג'ונקי פנג (冯 骏 骐)
|2.12 שניות
|SJTU חורף פתוח 2018
|-
|דומיניק גורני
|2.14 שניות
|דרקון קובינג 2019
|-
|סיימון קלום
|2.14 שניות
|ארץ נחושת חורף 2020
|}

== גרסאות שונות ==
* טטרמינקס. הגרסה הפשוטה ביותר היא ה-Tetraminx המקבילה לפירמינקס אך ללא העצות.
* מאסטר פירמינקס. ה-Master Pyraminx הוא פירמינקס בן 4 שכבות עם 16 משולשים לפנים. יש לו בערך 2.17225 × 10 17 שילובים אפשריים.
* פרופסור פירמינקס. פרופסור Pyraminx הוא pyraminx 5-שכבה עם 25 משולשים לכל פניה.
* פירמינקס מלכותית. המלכותי Pyraminx הוא pyraminx 6-שכבה עם 36 משולשים לכל פניה.
* הקיסר פירמינקס. הקיסר Pyraminx הוא pyraminx 7-שכבה עם 49 משולשים לכל פניה.

== ראו גם ==
* קובייה הונגרית

==קישורים חיצוניים==

==הערות שוליים==

קטגוריה:חידות מכניות
קטגוריה:משחקי חשיבה
קטגוריה:צעצועים
קטגוריה:פירמידות (גאומטריה)
בראגון

בראגון (ביפנית: バラゴン, באנגלית: Baragon) הוא קאייג'ו בדיוני, המופיע בסדרות סרטי פרנקנשטיין וגודזילה. בראגון הופיע לראשונה ב-8 באוגוסט 1965, בסרט פרנקנשטיין כובש את העולם , מבית היוצר של טוהו. בראגון מתואר כיצור דמוי דינוזאור הולך על ארבע בעל אוזניים גדולות וקרן על מצחו. הוא גם המשיך להופיע בסרטיו של גודזילה לאורך השנים.

== היסטוריה פרסומית ==
=== תקופת שווה ===
בפרנקנשטיין כובש את העולם, בראגון הוא דינוזאור שהתחפר מתחת לאדמה כדי להינצל מהכחדת הדינוזאורים. בעודו מתסתגל ושורד מתחת לקרקע, מפעל כלשהו מטריד אותו והוא תוקף את המפעל ואנשיו. בהמשך הוא גם מופיע בהר הגעש שיראן ומתקיף את הכפר המקומי ובעודו מגיח מתחת לחווה, הוא טורף את בעלי החיים באכזריות. עם זאת, מכיוון שהוא לא נראה מתחת להתקפות הללו אלא התחפר מתחת לאדמה באותה העת, בני האדם מאשימים את האדם מוטאנטי פרנקנשטיין. אבל אדם אחד ששרד את המתקפה על המפעל טוען כי בראדגון תקף אותו ולא פרנקנשטיין. בעוד שמדענים מחפשים אחר פרנקנשטיין, הם בטעות מעירים את בראגון משנתו. בראגון תוקף את המדענים אך פרנקנשטיין מגן עליהם ונלחם נגדו. לאחר שפרנקנשטיין הורג את בראגון על ידי שבירת צווארו, מופיע סדק ענק באדמה שמפיל את השניים.

בהשמדת כל המפלצות, מופיע בראגון "נוסף" שלוקחים אותו לאי ונשלט על ידי החוצנים. לאחר שהוא חוזר לעצמו, בראגון צופה במלחמה של המפלצות נגד קינג גידורה.

=== תקופת המילניום ===
בגודזילה, מות'רה וקינג גידורה: מפלצות ענק בהתקפה חזקה, בראגון מופיע כשומר קדמוני של יפן, לצד מות'רה וקינג גידורה.

== קישורים חיצוניים ==
* [https://www.tohokingdom.com/kaiju/baragon_showa.htm בראגון], באתר הרשמי של טוהו

קטגוריה:גודזילה: דמויות